projecte-aina/catalan_government_crawling huggingface dataset:
En aquesta convocatòria s'augmenta el pressupost total fins als 150.000 euros.
Els ajuts s'adrecen a les universitats i els centres de recerca de Catalunya que més contribueixin a generar el coneixement tècnic per desenvolupar el sector ecològic català.
Els beneficiaris rebran un màxim de 18.000 euros per desenvolupar el seu projecte.
La recerca aplicada es considera un factor clau per al desenvolupament del sector ecològic a Catalunya.
Per aquest motiu, el DARP publicat una nova convocatòria dels ajuts per incentivar la recerca aplicada en matèria de producció agroalimentària ecològica.
El pressupost total de l'ajut s'ha augmentat un 25% respecte la convocatòria de l'any passat, arribant fins als 150.000 euros.
El termini de presentació de sol·licituds és d'un mes a comptar de l'endemà de la pèrdua de vigència del Reial decret 463/2020, de 14 de març, pel qual es declara l'estat d'alarma per a la gestió de la crisi sanitària ocasionada per la COVID-19, o les seves pròrrogues.
La justificació dels projectes beneficiaris s'haurà de presentar abans de l'1 de novembre de 2021.
Els projectes de recerca s'han de basar en un dels sectors següents: conreus herbacis extensius, horticultura, fructicultura, vinya, producció de llet, avicultura, porcí o elaboració d'aliments per a consum humà i han de ser projectes originals que no hagin rebut el finançament de la Generalitat de Catalunya o d'altres administracions públiques, ni d'entitats privades.
Els beneficiaris d'aquests ajuts poden ser equips de recerca de les universitats i centres de recerca públics i privats de Catalunya, sense ànim de lucre, que tinguin com a activitat principal la recerca, i també els centres tecnològics i/o centres de la xarxa TECNIO, sempre que compleixin els requisits concrets que fixen les bases de la convocatòria.
L'ajut té caràcter de subvenció directament aplicable a les despeses ocasionades per dur a terme els projectes de recerca i l'import de l'ajut no pot ser superior a 18.000,00 euros per projecte, un 20% més que en les anteriors convocatòries.
Una comissió de valoració avaluarà tots els projectes presentats i seleccionarà aquells que consideri que són més interessants i que poden contribuir més a desenvolupar els sector ecològic català.
Una vegada s'hagin finalitzat els projectes, el Departament publicarà i difondrà els resultats obtinguts mitjançant fitxes divulgatives i/o jornades tècniques, fomentant així la transferència de coneixement al sector ecològic de Catalunya.
Podeu consultar les bases reguladores de l'ajut en aquesta versió consolidada.
Més informació: Ajuts per incentivar la recerca aplicada en matèria de producció agroalimentària ecològica.
El Departament d'Agricultura ha publicat l'actualització de l'Observatori de l'agricultura i l'alimentació ecològiques amb les darreres dades disponibles.
En només 5 anys, la superfície agrària útil ecològica s'ha duplicat.
La superfície de conreus i pastures inscrites l'any 2019 al Registre d'Operadors Ecològics que gestiona el Consell Català de Producció Ecològica (CCPAE) va superar les 204.000 ha. (230.000 ha. si es compten superfícies forestals) i aproximadament representa el 17% del total.
Durant l'any 2019 va créixer tant la superfície ecològica (+8,9%) com el nombre d'operadors ecològics (+7,5%).
Aquesta informació està recollida en la darrera actualització de l'Observatori de l'agricultura i l'alimentació ecològiques, publicat pel Departament d'Agricultura, Ramaderia, Pesca i Alimentació, en què es donen les últimes dades disponibles sobre la producció agroalimentària ecològica a Catalunya i s'analitza la seva evolució des de l'any 2000, respecte la producció total agroalimentària catalana i respecte la producció ecològica del conjunt de l'Estat.
Agrupa 42 fitxes estructurades en 4 blocs: operadors i superfície ecològica, agricultura ecològica, ramaderia ecològica i activitats industrials ecològiques.
Cadascun d'aquests blocs es subdivideix en els sectors productius més destacats.
Tal i com recull aquest estudi, la superfície ecològica catalana representa aproximadament el 9,4% del total de superfície ecològica estatal, cosa que situa Catalunya en tercer lloc quant a superfície, que representa l'1,6% de la superfície ecològica total de la Unió Europea.
A Catalunya, el conreus ecològic majoritari és la vinya, amb més de 18.500 ha. La superfície de vinya ecològica representa el 30% del total de la vinya de Catalunya.
Les explotacions ramaderes ecològiques també segueixen creixent (+4,7%), ja n'hi ha 971.
Després d'Andalusia, Catalunya és la comunitat que més en té, i el boví de carn segueix sent el principal sector.
Les activitats agroindustrials ecològiques també han experimentat un fort creixement (+12,5%).
Catalunya continua sent capdavantera en l'elaboració i la comercialització de productes ecològics.
El nombre d'operadors certificats dedicats a aquests sectors representen més del 26% dels que hi ha a l'Estat espanyol.
Així doncs, la producció agroalimentària ecològica a Catalunya segueix la tendència a l'alça i cada any hi ha més agricultors, ramaders, elaboradors i comercialitzadors catalans que aposten per aquest tipus de producció.
Per primer cop, el bestiar ecològic podrà rebre unes indemnitzacions més elevades.
El Ministeri d'Agricultura, Pesca i Alimentació ha publicat l'Ordre APA/513/2020, de 8 de juny, per la qual es modifiquen els barems d'indemnització per sacrifici obligatori d'animals, en el marc dels programes de lluita o erradicació de la tuberculosi bovina, brucel·losi bovina, ovina i caprina, llengua blava i encefalopaties espongiformes transmissibles.
Per primera vegada, aquests barems preveuen unes indemnitzacions que en el cas del bestiar ecològic seran un 5% més elevats que els de la resta d'animals.
Aquesta va ser una de les reivindicacions del sector de la ramaderia ecològica de Catalunya, recollida pel Grup de Treball de Ramaderia Ecològica que es va crear el 2017, amb l'objectiu d'estudiar, entre d'altres, les mancances i necessitats del sector i realitzar propostes d'actuació per solucionar els problemes detectats.
Un dels punts detectats va ser, justament, la necessitat d'adaptar les indemnitzacions de sacrifici obligatori per programes oficials a les necessitats específiques del sector ecològic, no contemplades pels barems establerts.
Amb aquesta finalitat, des del DARP es van presentar unes al·legacions a l'esborrany d'ordre de modificació dels barems d'indemnització, demanant que es tingués en compte aquestes especificitats i s'ampliés la indemnització pel sacrifici d'aquells animals criats de forma ecològica, atenent al fet que aquests animals tenen un valor més elevat en el mercat.
Fins el 21 de juliol de 2020 les universitats i els centres de recerca de Catalunya podran presentar els seus projectes enfocats a generar coneixement tècnic per desenvolupar el sector ecològic català.
El 23 d'abril el DARP va convocar els ajuts per fomentar la recerca aplicada en matèria de producció agroalimentària ecològica, on s'indicava que el el termini de presentació de sol·licituds és d'un mes a comptar de l'endemà de la pèrdua de vigència l'estat d'alarma per a la gestió de la crisi sanitària ocasionada per la COVID-19, o les seves pròrrogues.
Per tant el termini de presentació de sol·licituds és del 22 de juny al 21 de juliol de 2020.
La justificació dels projectes beneficiaris s'haurà de presentar abans de l'1 de novembre de 2021.
Davant el context actual generat per la crisi sanitària provocada per la COVID19, la Setmana Bio per l'alimentació ecològica d'enguany s'adapta a la situació actual i informarà i difondrà la producció i alimentació ecològica de manera virtual
En aquesta nova etapa es continuarà amb les cinc famílies d'activitats, d'aquesta manera totes les persones i entitats interessades en la producció i l'alimentació ecològica podran organitzar activitats virtuals per nodrir el programa de la Setmana Bio i donar-se a conèixer entre la població.
L'objectiu és que les persones productores i elaboradores de productes ecològics, entitats i organitzacions interessades, administracions locals, escoles i centres docents, biblioteques, restaurants, minoristes, grans superfícies, etc., puguin organitzar aquella activitat que millor s'adeqüi a les seves necessitats, sempre dins dels objectius generals de la Setmana Bio.
Les activitats de la Setmana Bio buscaran reduir al màxim el contacte entre persones.
I quines activitats es poden organitzar en el marc d'aquest nou format?
Només es mantindrà el format presencial en aquelles activitats de la Setmana Bio a l'escola que es puguin realitzar dins dels grups de convivència establerts, les activitats comercials que es realitzin a les botigues i vagin dirigides als propis clients que estan comprant, o bé aquells plats o menús que els restaurants ofereixin als seus clients.
Per gran o petita que sigui la vostra contribució a aquesta celebració, tot marca una diferència significativa!
Per a més informació i inscripció d'activitats: www.setmanabio.cat
Aquest document identifica els incompliments del sistema ecològic de producció que afecten a la qualificació i a la certificació de l'operador i/o dels seus productes, i estableixen les conseqüències d'aquests incompliments sobre els infractors.
La producció agrària ecològica està regulada, a nivell comunitari, pel Reglament (UE) 2018/848, del Parlament Europeu i del Consell, de 30 de maig de 2018, sobre producció ecològica i etiquetatge dels productes ecològics, i pel que es deroga el Reglament (CE) 834/2007.
Segons l'article 41.4 de l'esmentat Reglament (UE) 2018/848, les autoritats competents facilitaran un catàleg comú de mesures per als casos d'incompliment suposat i d'incompliment demostrat, d'aplicació en el seu territori, tant per les autoritats de control com pels organismes de control.
En el cas de Catalunya, l'autoritat competent és el Departament d'Agricultura, Ramaderia, Pesca i Alimentació (DARP), mentre que l'autoritat de control és el Consell Català de la Producció Agrària Ecològica (CCPAE), responsable que els controls es realitzin d'acord a l'esmentada normativa europea.
Així doncs, el DARP ha aprovat aquest Catàleg que estableix les mesures aplicables pel Consell Català de la Producció Agrària Ecològica davant de les No Conformitats comeses pels operadors ecològics sotmesos al seu control i certificació.
Les No Conformitats (NC) són aquells incompliments del sistema ecològic de producció que afecten a la qualificació i a la certificació de l'operador i/o dels seus productes.
Les conseqüències de les NC són:
A més, quan el CCPAE detecta situacions que poden provocar incompliments d'altres normatives diferents de la normativa que regula la producció ecològica, dona trasllat dels fets a l'autoritat competent en la matèria.
Igualment, davant de la comissió de NC el CCPAE proposa al DARP l'inici d'un procediment sancionador.
Aquest Catàleg s'ha aprovat amb data 1 de juny de 2020 i entrarà en aplicació a partir de l'1 de setembre de 2020.
S'han establert uns nous criteris i limitacions en les quantitats totals de N i de fems generats per les explotacions ecològiques.
El sistema productiu avícola en ecològica presenta moltes diferències amb el sistema productiu convencional, situació que requeria adaptar també els coeficients de nitrogen i de gallinassa en aquests sistemes per tal de facilitar la tasca que representa el Pla de gestió de dejeccions ramaderes.
Aquest document conté les indicacions que cal seguir per presentar un Pla de gestió de dejeccions ramaderes d'una explotació avícola ecològica.
Les quantitats totals de N i de fems generats per cada explotació ecològica s'hauran de calcular aplicant aquests criteris i limitacions.
Els plans de gestió de dejeccions ramaderes d'explotacions avícoles ecològiques hauran d'especificar també en la documentació complementària:
D'acord amb l'article 45 del Reglament (CE) 889/2008, l'autoritat competent podrà autoritzar la utilització, per part d'operadors concrets, de llavors o material de reproducció vegetativa no ecològica si no es disposa dels mateixos procedents de la producció ecològica durant un període vegetatiu i per unes condicions determinades.
A Catalunya, el Departament d'Agricultura, Ramaderia, Pesca i Alimentació (DARP) ha delegat la facultat de concedir l'autorització esmentada al Consell Català de la Producció Agrària Ecològica (CCPAE).
El sol·licitant haurà de definir les espècies per a les quals sol·licita llavor o patata de sembra no ecològica, especificant el nom científic, la denominació de la varietat, les quantitats de llavor o patata de sembra, la justificació i els períodes d'utilització, comprometent-se a guardar els documents acreditatius de la compra d'aquest material.
Després de la seva aprovació per part del CCPAE, els operadors individuals guardaran documents justificatius de la utilització de la llavor no ecològica (factura/alabarà de compra i etiqueta del sac de les llavors no ecològiques) que hauran d'estar a disposició del CCPAE quan aquest ho requereixi.
Els Estats membres informaran a la Comissió de les autoritzacions d'us de llavor no ecològica que hagin concedit abans del 31 de març de cada any.
La persona que vol sol·licitar l'ús de llavor no ecològica, una vegada ha comprovat que no pot disposar de les mateixes en producció ecològica pot demanar l'autorització d'ús de llavor no ecològica, utilitzant el model de sol·licitud que pot descarregar-se a la pàgina web del CCPAE i que haurà de presentar, degudament emplenada, al CCPAE o al registre de l' Oficina comarcal del DARP de la comarca on està ubicada l'explotació.
Podeu consultar la Guia pràctica per sol·licitar l'ús de llavor no ecològica [pdf] a la web del CCPAE on s'indica les condicions per a les quals es pot sol·licitar l'ús de llavor no ecològica així com el procediment i la documentació necessària.
D'acord amb el punt vi) de l'apartat b) de l'article 14 del Reglament (CE) 834/2007, el lligat o l'aïllament d'animals estaran prohibits llevat de quan es tracti d'un animal individual per un període limitat i estigui justificat per raons de seguretat, de benestar o veterinàries.
Malgrat tot, segons l'article 22 del mateix Reglament, es preveuen excepcions del precepte abans esmentat quan aquestes siguin necessàries per garantir que la producció ecològica pugui iniciar-se o mantenir-se en explotacions exposades a limitacions climàtiques, geogràfiques o estructurals.
En aquest sentit, i en concordança amb l'article 39 del Reglament 889/2008 de la Comissió, de 5 de setembre, l'autoritat competent podrà autoritzar que els animals de petites explotacions es mantinguin lligats quan no es puguin mantenir en grups adequats per al seu comportament, sempre que tinguin accés a pastures durant el període de pasturatge, i que puguin sortir dos cops per setmana a espais oberts quan el pasturatge no sigui possible.
Aquest tràmit s'ha de fer de via telemàtica a través de la pàgina Tràmits excepcionals en matèria de producció agroalimentària ecològica.
El ramader o ramadera que necessiti mantenir lligat el seu bestiar, com a conseqüència de l'aplicació de l'article 39 del Reglament (CE) 889/2008, ha de demanar-ho utilitzant el model de sol·licitud corresponent.
Aquesta sol·licitud s'haurà d'adjuntar en el formulari general dels Tràmits excepcionals en matèria de producció agroalimentària ecològica i aquest s'haurà d'enviar per via telemàtica.
A la sol·licitud s'han de fer constar les dades del sol·licitant i, si és diferent, també del representant davant el Consell Català de la Producció Agrària Ecològica (CCPAE); s'ha de realitzar una exposició detallada dels motius pels quals es sol·licita mantenir lligat el bestiar; descriure el maneig i l'accés del bestiar a les pastures; i especificar el nombre d'animals i el període pel qual es sol·licita el lligat.
D'acord amb l'article 29 del Reglament (CE) 889/2008, quan un ingredient d'origen agrari no estigui inclòs en l'annex IX d'aquest Reglament, aquest ingredient només es podrà utilitzar en les següents condicions:
L'Estat membre podrà perllongar l'autorització contemplada en la lletra b) un màxim de tres vegades en períodes de 12 mesos cadascun
L'empresa interessada en poder utilitzar ingredients d'origen agrari no ecològics i no inclosos en el llistat de l'Annex IX del Reglament (CE) 889/2008, en la preparació d'aliments ecològics transformats, ha de sol·licitar-ho de forma prèvia, utilitzant el model de sol·licitud establert.
A la sol·licitud s'han de fer constar les dades del sol·licitant i, si és diferent, també del representant davant el CCPAE; s'ha d'identificar l'ingredient i justificar el motiu de la sol·licitud.
Aquesta sol·licitud s'haurà d'adjuntar en el formulari general dels Tràmits excepcionals en matèria de producció agroalimentària ecològica i aquest s'haurà d'enviar per via telemàtica.
Si ja es disposa d'autorització d'ús d'ingredients d'origen agrari no ecològics i es vol sol·licitar la seva renovació, fins a un màxim de tres vegades, en períodes de 12 mesos cadascun, ha de sol·licitar-ho utilitzant el model de renovació establert, adjuntar-lo en el formulari general dels Tràmits excepcionals en matèria de producció agroalimentària ecològica i enviar-ho per via telemàtica.
D'acord amb l'article 9 del Reglament (CE) 889/2008, un ramader que faci producció ecològica pot introduir animals no ecològics en la explotació amb fins de cria únicament quan no es disposi d'un nombre suficient d'animals ecològics i només en les següents condicions:
A més, s'aplicaran les següents restriccions pel que fa a la data d'entrada dels animals en el ramat:
A més, el nombre de femelles estarà sotmès a les següents restriccions anuals:
Per realitzar el càlcul es pot adreçar a la Instrucció relativa al càlcul del nombre de femelles no ecològiques destinades a la renovació d'un ramat A1022-IN1.
En aquest cas és necessari sol·licitar una autorització prèvia al/la Cap del Servei d'Ordenació Agrícola.
A efectes dels càlculs dels percentatge especificats en els punts 2 i 3 i d'acord amb el Decret 40/2014, d'ordenació de les explotacions ramaderes, es considera bestiar adult:
La persona interessada en renovar el seu ramat per sobre del 10% del bestiar adult equí o boví, o per sobre del 20% del bestiar adult porcí, oví o caprí, fins al màxim del 40%, ha de sol·licitar de forma prèvia l'autorització d'augment del percentatge de reposició amb bestiar no ecològic, utilitzant el model de sol·licitud establert
A la sol·licitud s'han de fer constar les dades de la persona sol·licitant i, si és diferent; també de la persona representant davant el CCPAE, s'ha d'identificar el motiu que s'escaigui:
així com el tipus d'explotació de que es tracta.
El motiu s'ha d'exposar detalladament.
Per més informació sobre aquest procediment, es pot consultar la Guia per a la tramitació telemàtica de tràmits excepcionals en matèria de producció agroalimentària ecològica.
La normativa de producció agrària ecològica defineix quina ha de ser l'actuació i les funcions que han d'assumir, tant l'autoritat competent com l'autoritat de control.
La majoria de tràmits i de tasques relacionades amb el control i la certificació dels operadors les realitza directament l'autoritat de control, que en el cas de Catalunya és el Consell Català de la Producció Agrària Ecològica (CCPAE).
Però la normativa també preveu diverses situacions que han de ser autoritzades de forma excepcional per part de l'autoritat competent de Catalunya, és a dir pel Departament d'Agricultura, Ramaderia, Pesca i Alimentació (DARP).
En aquest sentit, i per la pròpia naturalesa d'algunes d'aquestes situacions, es fa indispensable comptar amb la supervisió inicial de l'estructura comarcal del DARP, ja que aquesta és coneixedora de les situacions i les realitats productives de cada comarca en un moment concret.
Amb l'objectiu d'augmentar l'eficiència i la sostenibilitat així com facilitar les gestions als operadors inscrits al Consell Català de la Producció Agroalimentària Ecològica a partir del dia 24 de febrer de 2020 els tràmits excepcionals que preveu la normativa europea de producció agroalimentària ecològica i que són gestionats pel DARP es realitzaran per via telemàtica.
Els únics tràmits de pràctiques restringides que encara es podran presentar en format paper són els procediments que gestiona diractament el CCPAE, és a dir l'ús d'additius restringits en la tranformació d'aliments ecològics (annex VIII) i la sol·licitud d'ús de llavor i patata de sembra no ecològica (art. 49 ), que es continuaran tramitant com fins ara.
D'acord amb el que estableix la Llei 39/2015 i per fer un pas més cap a la transformació digital del DARP, els tràmits excepcionals de matèria de producció agroalimentària ecològica es tramitaran exclusivament per via telemàtica i deixarà d'acceptar-se documentació presentada en format paper.
La tramitació s'haurà de fer a través de la pàgina web específica dels Tràmits excepcionals en matèria de producció agroalimentària ecològica (o també a través de Canal Empresa ).
El procés de presentació de sol·licituds, s'explica detalladament en aquesta Guia de tramitació telemàtica.
Per poder enviar el formulari de sol·licitud és necessari identificar-se, de manera que totes les persones jurídiques hauran de disposar d'un certificat digital.
Les persones físiques a més del certificat digital també poden d'identificar-se amb l' idCAT Mòbil.
Des del DARP totes les Resolucions o peticions de documentació corresponents també es notificaran per via electrònica.
Podeu consultar cada procediment clicant la descripció corresponent en el següent quadre.
El número de codi de cadascun coincideix amb el número de l'article del Reglament (CE) 889/2008 que estableix aquestes situacions excepcionals:
L'olivera és un dels principals cultius en producció ecològica de Catalunya.
Aquesta fitxa, redactada pel tècnic Xavier Fontanet, explica les pautes generals per a la pràctica d'aquest conreu, centrant-se en el maneig del sòl i la seva fertilitat orgànica i en les estratègies de control de la mosca de l'olivera.
Descàrrega d'aquesta fitxa, en format pdf:
La Conselleria d'Agricultura i Pesca de la "Junta de Andalucía" disposa, per a la seva descàrrega des del Centre de Recursos on line per a l'Agricultura Ecològica, d'un butlletí sobre l'olivar ecològic, en el qual es recull un seguit de bones pràctiques ecològiques per a l'olivera, tant per a potenciar la fertilitat del sòl com per al control de plagues i malalties.
Descàrrega d'aquest butlletí, en format pdf, des de l'espai web de la Junta de Andalucía:
La Conselleria d'Agricultura i Pesca" de la "Junta de Andalucía" ha publicat un manual de bones pràctiques agrícoles sobre el conreu de l'olivera, que inclou el conreu ecològic de l'olivera.
El Manual s'ha estructurat en tres mòduls.
El primer d'ells aborda el maneig del sòl i parla de com evitar l'erosió i de l'ús d'herbicides, especialment en situacions d'alt risc.
El segon mòdul parla dels sistemes productius agraris de la Producció Integrada i de l'Agricultura Ecològica, a l'olivera i els seus requisits tècnics.
El tercer mòdul aborda la condicionalitat, o necessitat de respectar una sèrie de normes referides a la bona gestió de l'entorn natural, del benestar animal, de la salut pública i de la sanitat animal i vegetal, així com de la traçabilitat a través de totes les etapes de producció, transformació i distribució.
Descàrrega del manual, en format pdf: